Vandalisme van Prasa-infrastruktuur 'buite beheer' | Maroela Media
Pale en klippe is gebruik om die spoorlyn te versper (Foto: Skermgreep uit 'n video)
Die raad van Prasa en dr. Nkosinathi Sishi, waarnemende uitvoerende groepshoof, het die leierskap van die United National Transport Union (Untu) vroeër tydens 'n vergadering verseker dat 'n tussentydse reëling in plek gestel is vir die 3 100 beamptes van die spoorweë se blitspatrollie saam met die Suid-Afrikaanse Polisiediens om ontplooi te word om sy pendelaars, werknemers en bates te beskerm.
"Die leierskap van Untu het die raad herhaaldelik gewaarsku dat die besluit sy personeel, pendelaars en die bates van Prasa bloot stel, omdat die polisie nog nooit vantevore hul kant gebring het nie," het Steve Harris, algemene sekretaris van Untu, gesê. "Die raad het egter nie saamgestem nie en Untu het gesê sien is glo.
"Die gevolg is nou ongelukkig enorme skade aan die infrastruktuur wat gefinansier word deur belastingbetalers se geld en nóg 'n verwoestende slag vir Prasa-werknemers wat moet terugsit en kyk hoe hul poste in gevaar gestel word," het Harris bygevoeg.
Untu het 'n video ontvang wat wys hoe die Benrose Depot in Johannesburg van al sy bates gestroop is. In nog 'n video stroop pendelaars die infrastruktuur op die Hercules-roete in Pretoria.
Untu-lede, wat vir Prasa Perway werk, is deur die week oorval met bevele om versperrings, soos klippe en pale, van die spoorlyn te verwyder. Pendelaars is Vrydagoggend gestrand gelaat ná 400 m kabel oornag gesteel is. By Dewildt-stasie is 330 m kabel gesteel.
"Daar is ook nie meer kabels oor om die spoorlyn te herstel nie, aangesien die kabel wat Prasa beskikbaar gehad het, gebruik is om die Saulsville-spoorlyn te herstel nadat dié kabel vroeër in die week gesteel is. Dit is sleg, baie baie sleg," het 'n Untu-lid aan Harris gesê.
Die oorhoofse kabel tussen Orlando en Nancefield is ook terselfdertyd gesteel.
'n Onbekende pendelaar het ook 'n vuurwapen by hom gehad op 'n trein by Clairwood-stasie in KwaZulu-Natal. Verskeie ander voorvalle van diefstal is ook in KwaZulu-Natal aangemeld.
"Dit is 'n uiterse skande dat die raad van Prasa en die SAPD toelaat dat dit só aangaan. Prasa het 14 000 werknemers in diens wat nêrens heen kan gaan as passasiertreine nie meer bestaan nie. Die werkloosheidskoers in ons land het die hoogste vlak in 11 jaar behaal. Teen hierdie koers gaan daar binne 'n jaar niks meer oor wees om 'n passasierspoordiens te bedryf nie," het Harris gesê.
Waar is die SANDF?
WAT in SA is nie buite beheer? And who do we have thanks? No, not Boland Bank…..All Nasty Criminals!!
They looting the country….nothing new!!!
Dit is die meerderheid kiesers wat die ANC in beheer hou, wat die meeste daaronder gaan ly. Hoe vinniger hulle hierdie land stroop dat daar niks oorbly hoe beter, hopelik word iemand wakker.
Dit is die hoe mens verskille hanteer, deur te plunder. Dis hoe dit jare gelede gedoen is, nou sit die regering met die gebakte pere. Nie lank nie en daar is niks oor van 'n eens baie betroubaare vervoerstelsel!!